P. Kamalanathan

Pendidikan

Kamalanathan fasih dalam bahasa Inggeris, bahasa Malaysia dan bahasa Tamil. Kamalanathan berkelulusan sijil perhubungan awam dari London Chambers of Commerce and Industry di England, Diploma dalam bidang penterjemahan (Dewan Bahasa dan Pustaka).Ijazah Sarjana Muda dalam Perhubungan Awam dari Edith Cowan University di Australia.
Beliau anak jati Rawang dan aktif dalam dunia penulisan blog. Blog beliau di  blog http://www.pkamalanathan.com/. Pada 2004,  Institut Perhubungan Awam Malaysia  mengiktiraf atas usaha "Majlis Pelbagai Kaum Terbaik di Malaysia bagi tahun 2004". Beliau menjadi anggota Majlis Perbandaran Selayang (2004-2006). Dokumentari 'The Truth' hasil kerja beliau disiarkan oleh RTM  yang memaparkan kejayaan dan pencapaian sebenar komuniti India di Malaysia.
Kamalanathan, adalah ketua perhubungan awam Beras Jati Sdn Bhd, sebuah syarikat peruncitan beras. Selain itu beliau menjadi pensyarah sambilan di sebuah kolej swasta. Beliau pernah bertugas sebagai Pegawai Perhubungan Awam di Majlis Penggalakan Minyak Sawit Malaysia (Mpoc) sebelum menyertai syarikat Serba Wangi Sdn Bhd (JATI),(anak syarikat Bernas) pada 2001.

Latarbelakang keluarga

Isterinya S.Shobana, seorang pengurus kanan perhubungan awam sebuah hospital swasta. Kamalanathan mulanya menjadi kerani di Associated Pan Malaysia Cement Sdn Bhd pada 1985. Kemudian menjadi pegawai perhubungan awam dengan MPOPC selama enam tahun. Seterusnya menjadi pengurus perhubungan awam bagi syarikat Carotino.

Latarbelakang politik

Kamalanathan dilantik sebagai ketua penerangan MIC pada Perhimpunan MIC pada September 2009.

Bukan calon pilihan raya Hulu Selangor

Pada mulanya beliau bukanlah pilihan Presiden MIC, Tan Seri Samy Vellu atau pilihan UMNO Hulu Selangor kerana Samy Vellu awal-awal lagi mencadangkan satu nama sahaja dari MIC iaitu Datuk G. Palanivel yang merupakan  Timbalan Presiden MIC, Ketua MIC Selangor dan Ketua MIC Hulu Selangor, bakal Presiden MIC pada waktu itu.
Akan tetapi pemimpin UMNO Selangor mahukan G. Palanivel diganti dengan pemimpin MIC yang lebih segar atau pilih sahaja pemimpin UMNO kerana kawasan ini majoritinya Melayu. G. Palanivel telah berkhidmat selama 4 penggal (1990-2008) dan tentu ada serba serbi kekurangan. Beberapa pemimpin cawangan MIC dikatakan akan membubarkan cawangan jika G Palanivel tidak dipilih. Palanivel akan menjadi Presiden MIC, kemungkinan besar dalam masa 13-14 bulan lagi. Samy Vellu masih mengharapkan Palanivel dipilih kerana dia akan berjumpa dengan Datuk Seri Najib Tun Razak sekembali dari Washington. 30 daripada 72 ketua cawangan MIC berkumpul di ibu pejabat MIC Hulu Selangor di Kuala Kubu Baru menyokong Palanivel.
Malah Samy Vellu dan Majlis tertinggi MIC memecat V Mugilan. Nama Mugilan lebih disenangi. Beliau merupakan Ketua Pemuda MIC Bahagian Hulu Selangor dan Naib Ketua Pemuda MIC Pusat serta anak didik G Palanivel. Sebagai jalan penyelesaian, Palanivel bolehlah memilih kerusi selesa yang lain.  Ini juga bermakna MIC akhirnya berjaya meletakkan calon partinya, dapat jawatan Timbalan Menteri dan satu kerusi Senator.

Jawatan kerajaan

Pada PRU 13 yang lepas, YB P. Kamalanathan memenangi kerusi parlimen yang ditandinginya di Hulu Selangor. Selain itu juga beliau dilantik oleh Perdana Menteri Malaysia sebagai senarai anggota Kabinet Malaysia 2013 yang memegang jawatan Timbalan Menteri Pelajaran dan Pengajian Tinggi ke 2. Ketika itu, kementerian beliau diterajui oleh menterinya, Tan Sri Muhyiddin Yassin.